stanford-oval/wikipedia huggingface dataset:
อินดรี
แหล่งข้อมูลอื่น

ข้อมูลที่เกี่ยวข้องกับ Indri ที่วิกิสปีชีส์
Indri lemur (อังกฤษ)
ทางรถไฟสายปากน้ำ

ทางรถไฟสายปากน้ำ ต่อมาเรียก รถไฟสายกรุงเทพ–สมุทรปราการ เป็นทางรถไฟเอกชนที่เดินรถระหว่างสถานีรถไฟหัวลำโพง กรุงเทพมหานคร กับสถานีรถไฟปากน้ำ จังหวัดสมุทรปราการ เป็นระยะทาง 21.3 กิโลเมตร ตั้งแต่ พ.ศ. 2436 ถึง พ.ศ. 2503 เป็นทางรถไฟสายแรกของประเทศไทย ที่ก่อตั้งขึ้นก่อนการเดินรถของรถไฟหลวงสายกรุงเทพ-อยุธยาถึงสามปี
แต่เดิมทางรถไฟสายดังกล่าวเป็นสัมปทานของบริษัทรถไฟปากน้ำทุนจำกัด โดยมีพระบาทสมเด็จพระจุลจอมเกล้าเจ้าอยู่หัว เสด็จพระราชดำเนินไปทรงทำพิธีเริ่มการก่อสร้าง และได้เสด็จไปในพิธีเปิดด้วย แต่เดิมทางรถไฟสายปากน้ำมีทั้งหมด 10 สถานี ต่อมาจึงเพิ่มเติมเป็น 12 สถานี
หลังสิ้นสุดสัมปทานในเวลา 50 ปี เส้นทางรถไฟดังกล่าวตกอยู่ในการบริหารกิจการของกรมรถไฟต่อ ครั้นในรัฐบาลจอมพล สฤษดิ์ ธนะรัชต์ ได้ยกเลิกเส้นทางรถไฟสายปากน้ำเมื่อวันที่ 1 มกราคม พ.ศ. 2503 โดยได้มีการสร้างถนนแทน ปัจจุบัน คือ ถนนพระราม 4 และถนนทางรถไฟสายเก่าปากน้ำ
ประวัติ

ทางรถไฟสายปากน้ำดำเนินการโดย กอมปานีรถไฟ หรือ บริษัทรถไฟปากน้ำทุนจำกัด บริหารงานโดยพระยาชลยุทธโยธินทร์ (อองเดร ดู เปลซี เดอ ริเชอลิเออ) ชาวเดนมาร์ก และพระนิเทศชลธี (แอลเฟรด ยอนลอบเตอด เยฟอานีเอช) ได้รับสัมปทานตั้งแต่วันที่ 13 กันยายน พ.ศ. 2429 เป็นเวลา 50 ปี สิ้นสุด พ.ศ. 2479  เริ่มดำเนินการก่อสร้างตั้งแต่ พ.ศ. 2434  มีวิศวกรเดินรถชื่อ ที.เอ. ก็อตเช่  (Captain T.A. Gottsche) ชาวเดนมาร์ก ต่อมาได้รับราชทินนามเป็น ขุนบริพัตรโภคกิจ ต้นสกุล คเชศะนันทน์ ครั้งนั้นพระบาทสมเด็จพระจุลจอมเกล้าเจ้าอยู่หัวได้เสด็จพระราชดำเนินไปทรงทำพิธีเริ่มการก่อสร้างเมื่อวันที่ 16 กรกฎาคม พ.ศ. 2434
เมื่อทางรถไฟสายปากน้ำแล้วเสร็จเปิดเดินขบวนรถครั้งแรกเมื่อวันที่ 11 เมษายน พ.ศ. 2436 (ร.ศ. 112) พระบาทสมเด็จพระจุลจอมเกล้าเจ้าอยู่หัว เสด็จพระราชดำเนินทรงประกอบพิธีเปิดบริการ และเสด็จขึ้นประทับโดยสารขบวนรถไฟพระที่นั่ง พร้อมด้วยพระบรมวงศานุวงศ์ ในพิธีเปิดการเดินรถครั้งนั้นพระบาทสมเด็จพระจุลจอมเกล้าเจ้าอยู่หัว​มีพระราชดำรัส ปรากฏความตอนหนึ่งว่า
"...เรามีความยินดี ที่ได้รับน่าที่อันเปนที่พึงใจ คือจะได้เปนผู้เปิดรถไฟสายนี้ ซึ่งเปนที่ชอบใจแลปรารถนามาช้านานแล้วนั้นได้สำเร็จสมประสงค์ลงในครั้งนี้ เพราะเหตุว่า เปนรถไฟสายแรกที่จะได้เปิดในบ้านเมืองเรา แล้วยังจะมีสายอื่นต่อ ๆ ไปอีกเปนอันมากในเร็ว ๆ นี้ เราหวังใจว่าคงจะเปนการเจริญแก่ราชการ แลการค้าขายในบ้านเมืองเรายิ่งนัก..."
25 ธันวาคม พ.ศ. 2453 ในรัชกาลพระบาทสมเด็จพระมงกุฎเกล้าเจ้าอยู่หัวได้พระราชทานอำนาจพิเศษแก่บริษัทรถไฟสายปากน้ำทุนจำกัด
หลังสิ้นสุดสัมปทาน การรถไฟแห่งประเทศไทยได้ซื้อเส้นทางรถไฟสายดังกล่าวมาดำเนินกิจการระยะหนึ่ง และท้ายที่สุดได้มีการยกเลิกทางรถไฟสายนี้ เมื่อวันที่ 1 มกราคม พ.ศ. 2503 ในรัฐบาลจอมพลสฤษดิ์ ธนะรัชต์ มีคำสั่งให้รื้อทางรถไฟและถมคลองสร้างเป็นถนนพระราม 4 และถนนทางรถไฟสายเก่า
การเดินรถ

สถานีต้นทางรถไฟ คือ สถานีหัวลำโพง ตั้งอยู่ริมคลองหัวลำโพง  ปัจจุบันคือบริเวณถนนพระราม 4 ตรงข้ามกับสถานีรถไฟกรุงเทพในปัจจุบัน สถานีปลายทางคือ สถานีปากน้ำ ปัจจุบันเป็นถนนหน้าทางเข้าท่าเรือข้ามฟากไปฝั่งพระสมุทรเจดีย์ ระหว่าง พ.ศ. 2436 ถึง พ.ศ. 2459 มีสถานีรายทางทั้งสิ้น 10 สถานี และเพิ่มเป็น 12 สถานีจนสิ้นสุดการเดินรถ
ค่าโดยสารไปกลับราคา 1 บาท ส่วนรายสถานีคิดค่าโดยสารระยะสถานี สถานีละ 1 เฟื้อง มีขนาดราง 1.00 เมตร ขบวนรถโดยสารหนึ่งขบวนจะประกอบไปด้วยตู้โดยสารสี่ตู้ และโบกี้ห้ามล้ออีกหนึ่งโบกี้ มีระดับชั้นที่นั่งสองระดับคือชั้นสองและชั้นสามเท่านั้น ทั้งนี้ตลอดหนึ่งชั่วโมงของการเดินทางจะต้องผ่านสะพานข้ามคูคลองจำนวนมากซึ่งสะพานส่วนใหญ่ทำจากไม้ มีเพียงบางส่วนที่เป็นไม้กับเหล็ก
การเดินรถในระยะแรก ใช้หัวรถจักรไอน้ำ ผลิตโดยบริษัท Krauss & Co of  Munich จากเมืองมิวนิก ประเทศเยอรมนี จนกระทั่ง พ.ศ. 2468 จึงได้เปลี่ยนเป็นรถไฟฟ้าเช่นเดียวกับรถรางในกรุงเทพฯ อย่างไรก็ตามกิจการทางรถไฟสายปากน้ำต้องประสบกับการขาดทุนด้านทางราชการจึงให้เงินกู้ยืม ถือเป็นครั้งแรกที่ให้บริษัทต่างชาติกู้ยืมเงิน ทั้งนี้ก็เพื่อรักษาทางรถไฟสายแรกของไทยให้ดำเนินกิจการต่อไปได้
ในปี พ.ศ. 2492-3 ทางรถไฟสายปากน้ำได้มีการใช้รถไฟฟ้าจากบริษัทนิปปอนชาเรียวของญี่ปุ่นแทนการใช้รถจักรไอน้ำด้วยมีประสิทธิภาพกว่าประกอบกับกำลังได้รับความนิยม โดยได้เปิดการเดินรถพร้อมกับรถไฟฟ้าของโตเกียว ลุมาจนถึงช่วงสงครามโลกครั้งที่สอง รถรางสายปากน้ำได้รับความเสียหายเนื่องจากสายเคเบิลไฟฟ้าถูกตัดขาดที่บริเวณบางจาก แต่ก็ยังคงเปิดดำเนินการอยู่ตามปกติ โดยพนักงานรถรางจะต้องปีนขึ้นไปบนหลังคารถแล้วบังคับแหนบรับไฟให้สามารถรับกระแสไฟฟ้าได้โดยตลอด ในขณะที่รถผ่านบริเวณจุดที่เกิดความเสียหายเพื่อให้รถรางสามารถวิ่งต่อได้จนถึงปลายทาง
เหตุการณ์สำคัญ

ช่วงเหตุการณ์ ร.ศ. 112 เมื่อคราที่ฝรั่งเศสส่งเรือรบสองลำฝ่าการป้องกันของป้อมพระจุลจอมเกล้าเข้ามาเมื่อวันที่ 13 กรกฎาคม พ.ศ. 2436 รถไฟขบวนสุดท้ายในคืนนั้นถูกลูกหลงจากการโจมตีไม่ทราบฝ่ายเป็นเหตุให้มีผู้โดยสารเสียชีวิตหนึ่งราย บาดเจ็บหนึ่งราย และมีหญิงชราหัวใจวายตายไปอีกหนึ่งคน พระยาชลยุทธโยธินทร์ (อองเดร ดู เปลซี เดอ ริเชอลิเออ) ซึ่งเป็นผู้อำนวยการป้องกันปากแม่น้ำจึงขึ้นรถไฟสายนี้ตามเรือรบฝรั่งเศสเข้ามา หวังจะเอาเรือพระที่นั่งมหาจักรีพุ่งชน แต่ทางการไทยเกรงว่าจะเกิดปัญหากับฝรั่งเศสอีกจึงใช้วิธีเจรจาแทน
รายชื่อสถานี

ทางรถไฟสายปากน้ำ มีความยาวตลอดทั้งสาย 21.3 กิโลเมตร แต่เดิมมีสถานีทั้งหมด 10 สถานี และต่อมาได้มีการเพิ่มเติมขึ้นเป็น 12 สถานี โดยรายชื่อจะสะกดด้วยอักขรวิธีเก่าปรากฏดังต่อไปนี้
| ชื่อสถานี / ที่หยุดรถ | ระยะจาก หัวลำโพง (กม> ) | ตำแหน่งที่ตั้ง (โดยประมาณ)  | สถานีรถไฟฟ้าในปัจจุบันตามแนวเส้นทาง |
| --- | --- | --- | --- |
| สถานีหัวลำโพง | 0.0 | ถนนพระรามที่ 4 ตรงข้ามสถานีรถไฟกรุงเทพ | สายสีน้ำเงิน สถานีหัวลำโพง   สายสีแดงเข้ม สถานีหัวลำโพง (โครงการ) |
| ที่หยุดรถสะพานสว่าง |  | จุดตัดระหว่างถนนพระรามที่ 4 กับถนนบรรทัดทอง และทางขึ้นทางพิเศษศรีรัช |  |
| ที่หยุดรถสะพานเหลือง |  | ถนนพระรามที่ 4 บริเวณปากซอยจุฬาฯ 9 |  |
| ที่หยุดรถสามย่าน |  | ถนนพระรามที่ 4 ใกล้กับวัดหัวลำโพง และแยกสามย่าน | สายสีน้ำเงิน สถานีสามย่าน |
| ที่หยุดรถสถานเสาวภา |  | ถนนพระรามที่ 4 หน้าสถานเสาวภา (สวนงู) |  |
| สถานีศาลาแดง | 2.3 | ถนนพระรามที่ 4 หน้าโรงแรมดุสิตธานี | สายสีลม สถานีศาลาแดง   สายสีน้ำเงิน สถานีสีลม |
| ที่หยุดรถวิทยุ |  | จุดตัดระหว่างถนนพระรามที่ 4 กับถนนสาทรใต้ (หน้าอาคารคิวเฮาส์ ลุมพินี) | สายสีน้ำเงิน สถานีลุมพินี   สายสีเทา สถานีลุมพินี (โครงการ) |
| ที่หยุดรถคลองเตย |  | หน้าสำนักงานการไฟฟ้านครหลวง เขตคลองเตย | สายสีน้ำเงิน สถานีคลองเตย  สายสีเทา สถานีคลองเตย (โครงการ) |
| สถานีตลาดคลองเตย | 5.2 | บริเวณจุดตัดระหว่างถนนพระรามที่ 4 กับถนนทางรถไฟสายเก่า  ใกล้ตลาดคลองเตย | สายสีน้ำเงิน สถานีศูนย์ฯ สิริกิติ์   สายสีเทา สถานีพระราม 4 (โครงการ) |
| สถานีบ้านกล้วย | 7.1 | ถนนทางรถไฟสายเก่า บริเวณปากซอยบ้านกล้วยใต้ |  |
| ที่หยุดรถกล้วยน้ำไท |  | จุดตัดระหว่างซอยกล้วยน้ำไท (สุขุมวิท 42) กับถนนอาจณรงค์ ใต้ทางพิเศษเฉลิมมหานคร | สายสุขุมวิท สถานีเอกมัย   สายสีเทา สถานีกล้วยน้ำไท (โครงการ) |
| สถานีพระโขนง | 8.9 | ถนนทางรถไฟสายเก่า ระหว่างสะพานข้ามคลองพระโขนง กับซอยสุขุมวิท 50 | สายสุขุมวิท สถานีอ่อนนุช |
| ที่หยุดรถพระโขนงพิทยาลัย |  | จุดตัดระหว่างซอยสุขุมวิท 62 กับถนนทางรถไฟสายเก่า ใกล้โรงเรียนพระโขนงพิทยาลัย | สายสุขุมวิท สถานีบางจาก |
| สถานีบางจาก | 10.5 | ด้านทิศตะวันตกของโรงกลั่นน้ำมันบางจาก | สายสุขุมวิท สถานีปุณณวิถี |
| สถานีบางนา | 12.0 | ด้านทิศใต้ของถนนสรรพาวุธ ใกล้วัดบางนานอก | สายสุขุมวิท สถานีบางนา |
| สถานีสำโรง | 14.8 | ด้านหลังอิมพีเรียลเวิลด์ สำโรง | สายสุขุมวิท สถานีสำโรง   สายสีเหลือง สถานีสำโรง |
| สถานีจอรเข้ (จระเข้) | 17.3 | บริเวณทางแยกต่างระดับต่างระดับปากน้ำ (ถนนสุขุมวิท ตัดกับ ทางพิเศษกาญจนาภิเษก) | สายสุขุมวิท สถานีช้างเอราวัณ |
| ที่หยุดรถบางนางเกรง (บางนางเกร็ง) | 18.8 | ถนนสุขุมวิท บริเวณปากซอยทางเข้าวัดบางนางเกรง |  |
| ที่หยุดรถโรงเรียนชุมพลทหารเรือ |  | ุถนนสุขุมวิท ใกล้โรงเรียนนายเรือ | สายสุขุมวิท สถานีโรงเรียนนายเรือ |
| ที่หยุดรถมหาวง (มหาวงศ์) | 20.0 | ถนนสุขุมวิท หน้าวัดมหาวงษ์ | สายสุขุมวิท สถานีปากน้ำ |
| ที่หยุดรถศาลากลาง |  | บริเวณจุดตัดระหว่างถนนสุขุมวิท กับถนนประโคนชัย |  |
| สถานีปากน้ำ | 21.3 | ถนนศรีสมุทร ใกล้ท่าเรือข้ามฟากไปพระประแดง |  |
เส้นทาง

ตัวขบวนรถรางไฟฟ้าชนิด EMU จอดอยู่ที่สถานีปากน้ำ
สเลมาลย์ อิทธิอนุชิต

| สเลมาลย์ อิทธิอนุชิต |
| --- | --- |

เกิด: สเลมาลย์ สมานประธาน 1 มกราคม พ.ศ. 2488 จังหวัดบุรีรัมย์
เสียชีวิต: กรุงเทพมหานคร
ชื่ออื่น: บังมาลย์
สถิติ
น้ำหนัก: ซูเปอร์เฟเธอร์เวท
เทรนเนอร์: {{{trainer}}}
 
สถิติขึ้นชก
ชกทั้งหมด: 24
ชนะ: 19
ชนะน็อก: 13
แพ้: 5
ไม่มีการตัดสิน: 0
 
สเลมาลย์ อิทธิอนุชิต มีชื่อจริงว่า สเลมาลย์ สมานประธาน เกิดเมื่อ 1 มกราคม พ.ศ. 2488 ที่ จังหวัดบุรีรัมย์  มีสถิติการชกทั้งหมด 24 ครั้ง ชนะ 19 (น็อค 13) แพ้ 5
ประวัติ

สเลมาลย์มีบิดาเป็นชาวปาทานจากประเทศปากีสถาน สเลมาลย์จบการศึกษาเพียงแค่ชั้นประถมศึกษาปีที่ 4 เท่านั้น และเริ่มชกมวยไทยเมื่ออายุเพียง 17 ปีที่ค่าย สิงค์บุรีรัมย์ จนกระทั่ง ทวี โฉมเฉลา เจ้าของค่ายอิทธิอนุชิตเห็นแววจึงพามาชกที่กรุงเทพฯและกลายเป็นนักมวยไทยที่มีชื่อเสียงคนหนึ่ง
ต่อมา มาซากิ คาเนฮาระ ผู้จัดการของฮิโรยูกิ เอบิฮาระ เห็นแววด้านมวยสากลของสเลมาลย์เมื่อสเลมาลย์ไปเป็นคู่ซ้อมให้กับชาติชาย เชี่ยวน้อย จึงชักชวนให้สเลมาลย์ไปชกมวยสากลที่ประเทศญี่ปุ่น สเลมาลย์ขึ้นชกมวยสากลครั้งแรกที่ประเทศญี่ปุ่นเมื่อ 24 พฤศจิกายน พ.ศ. 2506 ชนะคะแนน ทาเคโอะ บันโด จากนั้นชกชนะและแพ้อีกอย่างละครั้ง ก็กลับมาชกในไทย ชนะน็อค แสงดาว สมานชัย 2 ครั้ง แล้วไปชกชนะที่ญี่ปุ่นอีก 2 ครั้ง จึงกลับมาเมืองไทย และได้ครองแชมป์มวยสากลรุ่นเฟเธอร์เวทของเวทีลุมพินี ชนะน็อค จุมพล พงษ์สิงห์ ยก 3 ต่อมาได้ครองแชมป์มวยสากลรุ่นเฟเธอร์เวทของเวทีราชดำเนิน ชนะน็อค อนันตกร ส.ลูกเมืองราช (อนันตเดช ศิษย์หิรัญ) ยก 9 และยังชกชนะนักมวยชื่อดังในยุคนั้นได้อีกหลายคน เช่น ชาญชัย ไทรัฐ ศิริน้อย ลูกพระกฤษณ์ วีระนิด เจริญเมือง
ต่อมา สเลมาลย์ได้ชิงแชมป์  OPBF กับมิตสึโนริ เซกิ แต่เป็นฝ่ายแพ้คะแนนไป สเลมาลย์กลับมาชกชนะนักมวยที่มีชื่อเสียงอีกหลายครั้ง จนได้ไปชิงแชมป์ OPBF รุ่นจูเนียร์ไลท์เวทที่ฟิลิปปินส์ ชนะคะแนน จิมมี โนเอล แชมป์เจ้าถิ่นอย่างเหนือความคาดหมาย และยังป้องกันตำแหน่งได้ 1 ครั้ง ช่วงนี้เป็นช่วงที่รุ่งโรจน์ของสเลมาลย์ มีชื่อติดเป็นรองแชมป์โลกอันดับ 5 ในรุ่นจูเนียร์ไลท์เวท และมีข่าวออกมาว่าจะได้ชิงแชมป์โลก ซึ่งในช่วงนี้ทั้งสเลมาลย์, ชาติชาย เชี่ยวน้อย และเบิกฤกษ์ ชาติวันชัย ต่างเป็น 3 นักมวยไทยที่ได้รับการจับตามองว่าใครจะได้เป็นแชมป์โลกก่อนกัน ซึ่งในส่วนของสเลมาลย์ท้ายที่สุดก็ไม่มีโอกาสได้ชิงแชมป์โลก จนกระทั่งไปแพ้ เรเน บาเรียนโตส เสียแชมป์ OPBF ที่ฟิลิปปินส์
หลังจากเสียแชมป์ OPBF ให้บาเรียนโตสไปแล้ว สเลมาลย์หยุดชกไปถึง 2 ปี กลับมาชกอีกครั้ง โดยเดินทางไปชิงแชมป์ OPBF ที่เกาหลีใต้  แพ้น็อค  คิม ฮุนชิ ยก 2 สเลมาลย์ไม่ได้รับการสนับสนุนอีก จึงแขวนนวม เลิกชกมวยไปในที่สุด หลังเลิกชก สเลมาลย์หันไปยึดอาชีพขับรถแท็กซี่ ต่อมาถูกคนร้ายลอบยิงเสียชีวิตขณะขับรถกลับบ้าน
เกียรติประวัติ

แชมป์ประเทศไทยรุ่นเฟเธอร์เวท
ชิง, 1 เมษายน 2509 ชนะน็อค ยก 9 อนันตเดช ศิษย์หิรัญ
ป้องกันแชมป์ครั้งที่ 1, 13 กรกฎาคม 2511 ชนะน็อค ยก 9 อนันตเดช ศิษย์หิรัญ
สละแชมป์
แชมป์ OPBF รุ่นจูเนียร์ไลท์เวท
ชิง 12 พฤษภาคม 2512 ชนะคะแนน จิมมี่ โนเอล ( ฟิลิปปินส์) ที่ มะนิลา
ป้องกันแชมป์ครั้งที่ 1, 3 ตุลาคม 2512 ชนะน็อค ยก 10 แฟลซ กัลเลโก้ (ฟิลิปปินส์) ที่ อินดอร์ สเตเดียม หัวหมาก
เสียแชมป์ 14 สิงหาคม 2513 แพ้ทีเคโอ​ ยก 9 เรเน่ บาเรียนโตส (ฟิลิปปินส์) ที่ อาราเน็ตตาโคลอซเซียม มะนิลา
เคยชิงแชมป์ต่อไปนี้แต่ไม่สำเร็จ
ชิงแชมป์ OPBF รุ่นเฟเธอร์เวท 11 ตุลาคม 2510 แพ้คะแนน มิตสึโนริ เซกิ ( ญี่ปุ่น) ที่ โตเกียว
ชิงแชมป์ OPBF รุ่นจูเนียร์ไลท์เวท 23 ธันวาคม 2515 แพ้น็อค ยก 2 คิม ฮุนชิ ( เกาหลีใต้) ที่ กูโดกยิมเนเซียม ปูซาน
เมร์ซีเดส โมเน

| Mercedes Moné |
| --- | --- |

เกิด: Mercedes Justine Kaestner-Varnado  (1992-01-26) 26 มกราคม ค.ศ. 1992 (33 ปี) Fairfield, California, U.S.
อาชีพ: Professional wrestler actress
คู่สมรส: Sarath Ton (สมรส 2016; หย่า 2024)
ญาติ: Snoop Dogg (cousin) Brandy Norwood (cousin) Ray J (cousin) Daz Dillinger (cousin)
นักมวยปล้ำอาชีพ
ชื่อบนสังเวียน: Mercedes KV Mercedes Moné Miss Mercedes Sasha Banks
ส่วนสูง: 5 ฟุต 4 นิ้ว (163 เซนติเมตร)
มาจาก: Boston, Massachusetts Cambridge, Massachusetts
ฝึกหัดโดย: Brian Fury Brian Milonas Sara Del Rey WWE Performance Center
เปิดตัว: August 8, 2010
 
เมร์ซีเดส จัสทีน เคสต์เนอร์-วาร์แนโด (Mercedes Justine Kaestner-Varnado; 26 มกราคม ค.ศ. 1992) นักมวยปล้ำอาชีพชาวอเมริกันที่ได้เซ็นสัญญากับWWEในนาม ซาชา แบงส์ (Sasha Banks) นอกจากนี้ยังเป็นผู้หญิงคนแรกที่ได้รางวัลของ Pro Wrestling Illustrated award สำหรับ "Feud of the Year" ในชีวิตจริงเธอเป็นญาติกับนักร้องแร็ปเปอร์ชื่อดัง สนูป ด็อกก์ และได้แต่งงานกับ Sarath Ton หรือ Kid Mikaze เป็นหนึ่งในนักมวยปล้ำอาชีพที่ทำงานให้กับ WWE ในฐานะนักออกแบบเครื่องแต่งกาย เมื่อวันที่ 4 สิงหาคม 2016 และหย่ากันในปี 2024
ประวัติมวยปล้ำอาชีพ

เธอเริ่มฝึกมวยปล้ำกับสมาคม Chaotic Wrestling (CW) ใน Woburn, Massachusetts ปี 2008 เปิดตัวขึ้นปล้ำภายใต้ชื่อ เมร์ซีเดส เควี (Mercedes KV) ในวันที่ 1 ตุลาคม 2010 และได้เป็นแชมป์ Chaotic Wrestling Women's Championship
ในเดือนสิงหาคม 2012 เธอได้เซ็นสัญญากับWWE เปิดตัวขึ้นปล้ำในNXT วันที่ 12 ธันวาคม 2013 ต่อมาในเดือนกุมภาพันธ์ 2015 ก็ได้คว้าแชมป์หญิง NXT ในเดือนกรกฎาคม 2015 ได้เปิดตัวขึ้นค่ายหลักพร้อมกับชาร์ลอตต์ แฟลร์และเบกกี ลินช์ เดือนกรกฎาคม 2016 ได้ถูกดราฟท์ไปสังกัดรอว์ ได้แชมป์หญิงรอว์ WWEหลายสมัย ในเดือนกุมภาพันธ์ 2019 ได้คว้าแชมป์แท็กทีมหญิง WWE ร่วมกับเบย์ลีย์เป็นทีมแรก และย้ายมาสังกัดสแมคดาวน์เป็นแชมป์หญิงสแมคดาวน์ WWEทำให้ได้เข้าสู่ทำเนียบแชมป์แกรนด์สแลมและแชมป์ทริปเปิลคราวน์ของผู้หญิง
วันที่ 4 มกราคม 2023 ได้เปิดตัวกับสมาคม NJPW ในนาม เมร์ซิเดส โมเน (Mercedes Moné) และได้คว้าแชมป์หญิง IWGP ของ NJPW ในเดือนมีนาคม 2024 ได้เซ็นสัญญากับ AEW
ผลงานอื่นๆ

| Television |
| --- | --- | --- | --- |

| Year | Title | Role | Notes |
| 2015 | WWE 24 | Herself | Episode 4: Documentary about the experiences of various performers at NXT TakeOver: Brooklyn |
| 2015 | Unfiltered | Herself | Episode 18: Interview show with Renee Young |
| 2016 | WWE 24 | Herself | Episode 9: Documentary about the experiences of various performers at WrestleMania 32 |
| 2017 | Smashing Glass Ceilings | Herself | Episode 1 |
| 2019 | WWE Chronicle | Herself | Episode 12: Documentary about Sasha Banks and her return to WWE following a four-month hiatus |
| 2020 | WWE Untold | Herself | Episode 14: Sasha Banks and Bayley tell behind-the-scenes stories about their classic match from NXT TakeOver: Brooklyn |
| 2020–present | The Mandalorian | Koska Reeves | Credited as Mercedes Varnado  5 episodes |
| 2021 | Steve Austin's Broken Skull Sessions | Herself | Episode 13: Interview show with Stone Cold Steve Austin |
| 2022 | WWE Evil | Herself | Episode 3: Exploring the intricacies and impact of Sasha Banks' heel persona in WWE |
| 2023 | Barmageddon | Herself | Episode 5: Brie Bella vs. Sasha Banks |
| Film |
| --- | --- | --- | --- |

| Year | Title | Role | Notes |
| 2023 | The Collective | Nikita | Film debut |
แชมป์และความสำเร็จ

แชมป์หญิง NXT
แชมป์แท็กทีมหญิง WWE
แชมป์ TBS และแชมป์หญิงสตรอง NJPW
All Elite Wrestling
AEW TBS Championship (1 time)
CBS Sports
Tag Team of the Year (2020) – with Bayley
Chaotic Wrestling
Chaotic Wrestling Women's Championship (1 time)
ESPY Awards
Best WWE Moment (2021) – Banks and Bianca Belair make history as the first Black women to main-event WrestleMania
Independent Wrestling Entertainment
IWE Women's Championship (1 time)
New Japan Pro-Wrestling
IWGP Women's Championship (1 time)
Strong Women's Championship (1 time)
Pro Wrestling Illustrated
Match of the Year (2015) vs. Bayley at NXT TakeOver: Respect
Woman of the Year (2015)
Feud of the Year (2016) vs. Charlotte Flair
Feud of the Year (2020) vs. Bayley
Tag Team of the Year (2020) – with Bayley
Ranked No. 2 of the top 50 female wrestlers in the PWI Female 50 in 2016
Ranked No. 3 of the top 50 tag teams in the PWI Tag Team 50 in 2020 – with Bayley
Ring Wars Carolina
RWC No Limitz Championship (1 time)
Rolling Stone
Future Diva of the Year (2015)
Ranked No. 4 of the 10 best WWE wrestlers of 2016
NXT Match of the Year (2015) vs. Bayley at NXT TakeOver: Brooklyn
Title Feud of the Year, NXT (2015) vs. Bayley for the NXT Women's Championship
Sirius XM Busted Open Radio
Wrestler of the Year (2020)
Tag Team of the Year (2020) – with Bayley
Sports Illustrated
Ranked No. 8 of the top 10 female wrestlers in 2019 – tied with Bayley
Wrestler of the Year (2020)
Wrestling Observer Newsletter
Worst Feud of the Year (2015) Team PCB vs. Team B.A.D. vs. Team Bella
Worst Feud of the Year (2018) vs. Bayley
WWE
NXT Women's Championship (1 time)
WWE Raw Women's Championship (5 times)
WWE SmackDown Women's Championship (1 time)
WWE Women's Tag Team Championship (3 times, inaugural) – with Bayley (2), and Naomi (1)
Fourth WWE Women’s Triple Crown Champion
Third WWE Women’s Grand Slam Champion
NXT Year-End Award (1 time)
Match of the Year (2015) vs. Bayley at NXT TakeOver: Brooklyn
Slammy Award (2 times)
Female Superstar of the Year (2020)
Double-Cross of the Year (2020) – Bayley attacks Sasha Banks on SmackDown (September 4)
Bumpy Award (2 times)
Tag Team of the Half-Year (2020) – with Bayley
Best Match of the Half-Year (2021) – vs. Bianca Belair at WrestleMania 37
รางวัลและการเสนอชื่อ

| Year | Award | Category | Nominated work | Result | Ref>  |
| --- | --- | --- | --- | --- | --- |
| 2017 | Teen Choice Awards | Choice Female Athlete | — | เสนอชื่อเข้าชิง |  |
| 2022 | Nickelodeon Kids' Choice Awards | Favorite Female Sports Star | — | เสนอชื่อเข้าชิง |  |
แหล่งข้อมูลอื่น

เมร์ซีเดส โมเน ที่ WWE.com
เมร์ซีเดส โมเน ที่เฟซบุ๊ก
เมร์ซีเดส โมเน ที่อินสตาแกรม
เมร์ซีเดส โมเน ที่เอกซ์ (ทวิตเตอร์)
เมร์ซีเดส โมเน ที่อินเทอร์เน็ตมูวีเดตาเบส
Online World of Wrestling profile
กรมการศาสนา

| --- | --- |
Department of Religious Affairs
เครื่องหมายราชการ
ภาพรวมกรม
ก่อตั้ง: 20 สิงหาคม พ.ศ. 2484; 83 ปีก่อน (2484-08-20)
กรมก่อนหน้า: กรมธรรมการ
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: เลขที่ 10 ถนนเทียมร่วมมิตร แขวงห้วยขวาง เขตห้วยขวาง กรุงเทพมหานคร 10310
บุคลากร: 112 คน (พ.ศ. 2566)
งบประมาณต่อปี: 382,835,100 บาท (พ.ศ. 2568)
ฝ่ายบริหารกรม: ชัยพล สุขเอี่ยม, อธิบดี ธีทัต พิมพา, รองอธิบดี
ต้นสังกัดกรม: กระทรวงวัฒนธรรม
เว็บไซต์: เว็บไซต์อย่างเป็นทางการ
กรมการศาสนา (อังกฤษ: Department of Religious Affairs) เป็นส่วนราชการระดับกรม สังกัดกระทรวงวัฒนธรรม มีหน้าที่การดำเนินงานของรัฐด้านศาสนา โดยการทำนุบำรุงส่งเสริมและให้ความอุปถัมภ์คุ้มครองกิจการศาสนาพุทธและศาสนาอื่น ๆ ที่ทางราชการรับรอง (ศาสนาคริสต์ ศาสนาอิสลาม ศาสนาพราหมณ์-ฮินดู และศาสนาซิกข์) ตลอดจนส่งเสริมพัฒนาความรู้คู่คุณธรรม ส่งเสริมความเข้าใจอันดี และสร้างความสมานฉันท์ระหว่างศาสนิกชนของทุกศาสนา รวมทั้งดำเนินการเพื่อให้คนไทยนำหลักธรรมของศาสนามาใช้ในการพัฒนาคุณภาพชีวิตให้เป็นคนดีมีคุณธรรม
ประวัติ

ในปี พ.ศ. 2432 รัชกาลที่ 5 ทรงพระกรุณาโปรดเกล้าฯ ให้รวมกรมที่เกี่ยวกับการศาสนา และการศึกษามาอยู่กรมเดียวกัน มีชื่อว่า "กรมธรรมการ" และได้รับการสถาปนาเป็น "กระทรวงธรรมการ" ในวันที่ 1 เมษายน พ.ศ. 2435
ในปี พ.ศ. 2462 พระบาทสมเด็จพระมงกุฎเกล้าเจ้าอยู่หัว มีพระราชดำริว่า "ราชการของกระทรวงธรรมการและกรมศึกษาธิการนั้นต่างชนิดกันทีเดียว ยากที่จะเจ้ากระทรวงผู้สามารถบัญชาการได้ดีทั้ง 2 กรม คงได้ทางหนึ่งเสียทางหนึ่ง" มีพระบรมราชประสงค์จะให้ราชการเป็นไปสะดวก ทั้งจะให้สมแก่ทรงเป็นพุทธศาสนูปถัมภกโดยตรง จึงมีพระบรมราชโองการให้ย้ายกรมธรรมการ มารวมอยู่ในพระราชสำนักตามประเพณีเดิม ส่วนกระทรวงธรรมการให้เรียก "กระทรวงศึกษาธิการ" มีหน้าที่จัดการศึกษา ในปี พ.ศ. 2469 พระบาทสมเด็จพระปกเกล้าเจ้าอยู่หัว ทรงพระราชดำริว่า "การศึกษาไม่ควรจะแยกจากวัด" และได้เปลี่ยนชื่อกระทรวงศึกษาธิการ เป็น กระทรวงธรรมการ โดยได้งานด้านพระศาสนามาไว้ในกระทรวงธรรมการ
ในรัชสมัยพระบาทสมเด็จพระปรเมนทรมหาอานันทมหิดล ได้ประกาศใช้พระราชบัญญัติปรับปรุงกระทรวงทบวงกรม พ.ศ. 2484 มีผลให้เปลี่ยนชื่อ กระทรวงธรรมการ เป็นกระทรวงศึกษาธิการ เปลี่ยนชื่อ กรมธรรมการเป็น "กรมสาสนา"
ในปี พ.ศ. 2495 มีการจัดตั้งกระทรวงวัฒนธรรม และโอนกิจการของกรมการศาสนาเข้าไปสังกัด ต่อมาในปี พ.ศ. 2501 จึงได้โอนกลับมาสังกัดกระทรวงศึกษาธิการตามเดิม ส่วนงานวัฒนธรรมมีฐานะเป็นกอง สังกัดสำนักงานปลัดกระทรวงศึกษาธิการ หลังจากการปฏิวัติในปี พ.ศ. 2515 กองวัฒนธรรม จึงโอนมาสังกัดกรมการศาสนา และในช่วงนี้ ซึ่งสถานการณ์โลกเข้าสู่ยุคสงครามเย็น กรมการศาสนาภายใต้การเป็นอธิบดีของพันเอกปิ่น มุทุกันต์ มีบทบาทสำคัญอย่างยิ่งในการต่อต้านภัยคอมมิวนิสต์
ในปี พ.ศ. 2522 ได้มีการจัดตั้ง "สำนักงานคณะกรรมการวัฒนธรรมแห่งชาติ" สังกัดกระทรวงศึกษาธิการขึ้น กระทั่งการปฏิรูประบบราชการในปี พ.ศ. 2545 จึงมีการโอนกรมการศาสนา ไปสังกัดกระทรวงวัฒนธรรม และมีการจัดตั้งสำนักงานพระพุทธศาสนาแห่งชาติ ขึ้นตรงต่อนายกรัฐมนตรีอีกหน่วยงานหนึ่ง
หน่วยงานภายใน

กรมการศาสนา มีหน่วยงานภายใน 4 หน่วยงาน ได้แก่
สำนักงานเลขานุการกรม
กองศาสนูปถัมภ์
สำนักพัฒนาคุณธรรม จริยธรรม
สำนักงานขับเคลื่อนแผนแม่บทส่งเสริมคุณธรรมแห่งชาติ
รางวัล/โครงการ

รางวัลเสาเสมาธรรมจักร เป็นรางวัลผู้ทำคุณประโยชน์ต่อพระพุทธศาสนา มีทั้งประเภทบุคคล และหน่วยงานภาครัฐราชการ และภาคเอกชน
ดูเพิ่ม > หนังสือและบทความ

วิราวรรณ นฤปิติ. “พันเอกปิ่น มุทุกันต์ จากลูกอีสานสู่อนุศาสนาจารย์ นักรบผู้ปกป้องศาสนาพุทธในยุคสงครามเย็น.” ใน กิตติพงษ์ ประพันธ์ (บก.), บทความสืบเนื่องจากการประชุมวิชาการระดับชาติ เวทีวิจัยมนุษยศาสตร์ไทย ครั้งที่ 13 “ภูมิภาคนิยม และท้องถิ่นนิยมสมัยใหม่ในโลกไร้พรมแดน”. น. 252-265. [มปท.]: คณะมนุษยศาสตร์และสังคมศาสตร์ มหาวิทยาลัยมหาสารคาม, 2562.
ดูเพิ่ม > แหล่งข้อมูลอื่น

สำนักงานพระพุทธศาสนาแห่งชาติ
ศาสนาพุทธในประเทศไทย
ศาสนาคริสต์ในประเทศไทย
ศาสนาอิสลาม
ศาสนาพราหมณ์-ฮินดู
ศาสนาซิกข์
แหล่งข้อมูลอื่น

กรมการศาสนา
| ด ค กหน่วยงานในสังกัดและหน่วยงานภายใต้การกำกับดูแลของกระทรวงวัฒนธรรม |
| --- | --- | --- |
| กรม | สำนักงานรัฐมนตรี • สำนักงานปลัดกระทรวง • กรมส่งเสริมวัฒนธรรม • กรมการศาสนา • กรมศิลปากร • สำนักงานศิลปวัฒนธรรมร่วมสมัย • สถาบันบัณฑิตพัฒนศิลป์ |  |
| องค์การมหาชน | ศูนย์มานุษยวิทยาสิรินธร (องค์การมหาชน) • หอภาพยนตร์ (องค์การมหาชน) • ศูนย์คุณธรรม (องค์การมหาชน) |  |
หมวดหมู่
ราชประสงค์

| --- | --- |


ชื่ออักษรไทย: ราชประสงค์
ชื่ออักษรโรมัน: Ratchaprasong
รหัสทางแยก: N054 (ESRI), 003 (กทม.)
ที่ตั้ง: แขวงปทุมวันและแขวงลุมพินี เขตปทุมวัน กรุงเทพมหานคร
ทิศทางการจราจร
↑: ถนนราชดำริ » แยกประตูน้ำ
→: ถนนเพลินจิต » แยกชิดลม
↓: ถนนราชดำริ » แยกราชดำริ
←: ถนนพระรามที่ 1 » แยกเฉลิมเผ่า
ราชประสงค์ เป็นชื่อสี่แยกและย่านการค้าสำคัญใจกลางกรุงเทพมหานคร ในพื้นที่แขวงปทุมวันและแขวงลุมพินี เขตปทุมวัน เป็นจุดตัดระหว่างถนนราชดำริ ถนนพระรามที่ 1 และถนนเพลินจิต โดยเมื่อรวมกับย่านสยามที่อยู่ติดกันแล้วจึงถูกเรียกรวมว่า "ย่านการค้าใจกลางเมือง"
ป้ายชื่อทางแยกราชประสงค์
ย่านราชประสงค์เป็นสถานที่ประดิษฐานศาลเทพเจ้าต่าง ๆ ทั้งสิ้น 6 ศาล บางคนจึงเรียกสี่แยกนี้ว่า "แยก 6 เทพ" ซึ่งเทพทั้งหกองค์นั้นเป็นเทพเจ้าในศาสนาฮินดูทั้งหมด โดยเฉพาะอย่างยิ่งคือศาลท้าวมหาพรหม โรงแรมเอราวัณ จากคำขวัญของเขตปทุมวันที่ว่า "บูชาท้าวมหาพรหม ชื่นชมวังสมเด็จย่า ศูนย์การค้ามากมี ลุมพินีสวนสาธารณะ ศิลปะมวยไทย สถานีรถไฟหัวลำโพง เชื่อมโยงรถไฟฟ้า สถานศึกษาเลื่องชื่อ นามระบือจุฬาลงกรณ์" ล้วนแล้วแต่มีส่วนที่เกี่ยวข้องกับย่านราชประสงค์นี้อย่างมาก รวมไปถึงการมีจุดเชื่อมโยงรถไฟฟ้าอีกด้วย เพราะย่านราชประสงค์อยู่ระหว่างสถานีรถไฟฟ้าถึง 3 สถานี โดยมีสถานีหลักคือสถานีสยาม ซึ่งเป็นจุดเปลี่ยนเส้นทางของรถไฟฟ้าบีทีเอสทั้ง 2 สาย คือสายสุขุมวิทกับสายสีลม บนถนนพระรามที่ 1 ในพื้นที่ย่านสยาม และมีสถานีย่อยอีก 2 สถานี คือสถานีชิดลมของสายสุขุมวิทบนถนนเพลินจิต และสถานีราชดำริของสายสีลมบนถนนราชดำริ
บริเวณย่านราชประสงค์ยังมีสำนักงานราชการที่สำคัญตั้งอยู่จำนวนมาก เช่น สำนักงานตำรวจแห่งชาติ การไฟฟ้านครหลวง และราชกรีฑาสโมสร ฯลฯ นอกจากนี้ ย่านราชประสงค์ยังมีความสำคัญในประวัติศาสตร์การเมืองไทย โดยมักถูกใช้เป็นสถานที่ชุมนุมในช่วงวิกฤตการณ์ของประเทศอยู่บ่อยครั้ง
ประวัติ > ภูมิหลัง

ก่อน พ.ศ. 2325 บริเวณย่านราชประสงค์แต่เดิมเป็นทุ่งนาและสระบัวเป็นส่วนหนึ่งของทุ่งบางกะปิ ในช่วงนั้นจัดอยู่เป็นชานพระนคร มีการเดินทางได้อย่างยากลำบาก จนเมื่อ พ.ศ. 2380 ในสมัยพระบาทสมเด็จพระนั่งเกล้าเจ้าอยู่หัว มีการขุดคลองแสนแสบ ด้วยพระราชประสงค์เพื่ออำนวยความสะดวกในการขนส่งอาวุธยุทธภัณฑ์ กำลังรบและเสบียงอาหารไปยังญวน ซึ่งในเวลาต่อมาได้เริ่มมีการอพยพผู้คนเข้ามาตั้งถิ่นฐานบริเวณริมคลองแสนแสบ เป็นชุมชนขนาดเล็กที่มีความหนาแน่นของบ้านเรือนเบาบาง ปลูกสร้างแบบท้องถิ่นจากวัสดุที่หาง่ายในท้องที่
ต่อมาในสมัยพระบาทสมเด็จพระจอมเกล้าเจ้าอยู่หัว เมื่อขึ้นครองราชย์ต้องประทับอยู่แต่ในพระบรมมหาราชวัง ก็ทรงรู้สึกอึดอัดไม่มีสถานที่กว้างขวางให้เป็นที่ทรงสำราญพระอิริยาบถ ในปี พ.ศ. 2396 จึงโปรดเกล้าฯ ให้ขุดลอกสระกว้าง 2 สระขึ้นที่ริมคลองแสนแสบฝั่งใต้ซึ่งเป็นที่นาหลวงและสร้างพระราชวังตากอากาศเรียกว่า พระราชวังปทุมวัน รวมถึงสร้างพระอารามนามว่า วัดปทุมวนาราม
ในสมัยพระบาทสมเด็จพระจุลจอมเกล้าเจ้าอยู่หัว ทรงโปรดเกล้าฯ ให้สร้างถนนพระรามที่ 1 รวมถึงสร้างถนนราชดำริ โดยการขุดคลองขนานกับถนนทางฝั่งซ้ายของถนน (คลองถูกถมไปเมื่อ พ.ศ. 2500) เริ่มตั้งแต่ตำบลศาลาแดง (ถนนสีลม) ผ่านทุ่งปทุมวันตรงขึ้นไปทางทิศเหนือถึงคลองบางกะปิ (คลองแสนแสบ) หรือแยกประตูน้ำในปัจจุบัน เปิดใช้ถนนเมื่อ พ.ศ. 2445
ในรัชสมัยพระบาทสมเด็จพระมงกุฎเกล้าเจ้าอยู่หัว ทรงพระราชทานที่ดินบริเวณพระราชวังปทุมวันให้แก่พระอนุชา คือ สมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย เพื่อสร้างเป็นวังเพ็ชรบูรณ์